อยากสอบถามหน่อยครับว่า Proctosedyl แบบขี้ผึ้งสามารถทำให้เกิดอาการข้างเคียงอย่างอาการรู้สึกไม่สบายทวารและรู้สึกแห้งๆ ร้อนๆ เล็กน้อย บริเวณใกล้เคียง ได้หรือไม่ครับก่อนหน้านี้เป็นแผลที่ปากทวารครับแล้วคุณได้ให้ยานี้มาทาประมาณ 1 สัปดาห์ แต่ตอนนี้ทาต่อเนื่องมาเป็นวันที่ 10 อาการเริ่มต้นขึ้นเมื่อวานเป็นวันแรกครับ มีอาการปวดตรงกระดูกก้นกบเล็กน้อย ไม่แน่ใจว่าเกี่ยวข้องด้วยหรือไม่ครับถ่ายตอนนี้ปกติดีครับ ตอนถ่ายไม่เจ็บไม่ปวด ไม่ได้มีอาการปวดใดๆ ถ่ายไม่มีเลือด ไม่มีอาการปวดหน่วงหลังถ่ายครับ แค่รู้สึกไม่สบายตรงจุดดังกล่าวขอบครับ
สวัสดีค่ะ ยา พรอกโตซดิล ((Proctosedyl suppository/ointment) ใช้บรรเทาอาการริดสีดวงทวาร รูปแบบของยาจะมีแบบขี้ผึ้งและยาเหน็บทวาร ตัวยาสำคัญจะประกอบด้วย- ยาต้านการอักเสบกลุ่มยาสเตียรอยด์ คือ Hydrocortisone- ยาชาลดอาการปวดบริเวณริดสีดวงทวาร คือ Cinchocaine Hcl- ยาต้านเชื้อแบคทีเรีย (ยาปฏิชีวนะ) คือ Framycetin sulphate- ยาช่วยให้เลือดไหลเวียนดีขึ้น คือ Aesculinผลข้างเคียงที่อาจเกิดขึ้นได้บริเวณทวารหนัก เช่น ผิวแห้ง แดง รู้สึกคัน เจ็บ หรือแสบร้อนยาชนิดนี้ ควรแช่ในตู้เย็น ในช่วงแรกให้เหน็บวันละ 2 ครั้ง เช้า และเย็น เมื่ออาการดีขึ้นให้เหน็บวันละครั้ง ไม่ควรใช้ติดต่อกันนานเกิน 3 สัปดาห์ เพราะยาบางส่วนอาจถูกดูดซึมเข้าสู่กระแสเลือด ทำให้ผู้ป่วยโดยเฉพาะเด็กหรือผู้ที่ใช้ยาติดต่อกันเป็นเวลานานอาจเป็นสิว มีขนขึ้นตามใบหน้าหรือลำตัว ประจำเดือนมาไม่ปกติ หรือเหงื่อออกมากดังนั้น อาการไม่สบายทวารและรู้สึกแห้งๆ ร้อนๆ ที่เกิดขึ้น ก็น่าเกิดจากผลข้างเคียงของยาพรอกโตซดิลที่ใช้อยู่ได้ค่ะ ซึ่งไม่ได้อันตรายอะไรสำหรับการที่เป็นแผลที่รูทวารหนัก หากใช้มา 10 วัน และไม่มีอาการปวดขณะถ่ายแล้ว ก็ควรหยุดใช้ยาไปได้เลยค่ะส่วนอาการปวดตรวจกระดูก้นกบ ไม่น่าเกิดจากผลข้างเคียงของยาค่ะ โดยอาจเกิดจากการนั่งนานๆ นั่งบนที่แข็งๆ ก็ได้ หรือเกิดจากการโดนอะไรมากระแทก ซึ่งหากไม่ได้ปวดมาก แค่รู้สึกไม่สบายตรงบริเวณดังกล่าว ก็อาจสังเกตอาการไปก่อนค่ะ อาการก็น่าจะหายไปได้เองในที่สุดค่ะ แต่หากอาการปวดเป็นมากขึ้น หรือมีก้อนนูนบวมขึ้นมา ก็ควรไปพบแพทย์เพื่อตรวจรักษาค่ะ